Predkladacia správa

Materiál sa predkladá ako iniciatívny a vzhľadom na svoj charakter nebol predložený na medzirezortné pripomienkové konanie.
Na pozvanie predsedu vlády Slovenskej republiky Roberta Fica sa dňa 20. apríla 2009 uskutoční oficiálna návšteva predsedu vlády Slovinskej republiky Boruta Pahora v Slovenskej republike. 
Cieľom návštevy slovinského predsedu vlády je upevňovanie partnerských  a priateľských vzťahov medzi oboma krajinami, posilnenie dvojstrannej spolupráce a výmena názorov na aktuálne európske témy. 
Obsahom rokovaní bude zhodnotenie doterajšej úrovne bilaterálnych vzťahov medzi Slovenskou republikou a Slovinskou republikou so zreteľom na perspektívy ich ďalšieho rozvoja, hospodárska kríza, témy spojené s energetickou bezpečnosťou a regionálna spolupráca.
V programe návštevy sa počíta aj s účasťou slovinských podnikateľov a uskutočnením spoločného ekonomického fóra.